
1. számú melléklet

A Kiskőrös városi piac beruházás építészeti koncepciója:

A beruházással érintett telekingatlan Kiskőrös belterületén található. Ennek megfelelően a beépítési előírás szerinti szabadon álló, földszintes épületek kerültek megtervezésre. A tervezést megelőzően a beruházói elképzelésben vázolt funkciók aránya, valamint léptéke sokkal inkább egyfajta jól körülhatárolható területen elhelyezkedő pavilont sugall, mintsem vásárcsarnok jellegű építményt, bár a végleges terv megfogalmazásában – kerek egészet alkotva – mindkettő megtalálható. A megvalósult I. ütem a meglévő épület átalakításával egy önállóan is értelmezhető, de a körülötte kialakításra kerülő építményekhez szervesen csatlakozó, azokkal egy funkcionális egészet alkotó zárt épületet eredményez, míg a beruházás II. ütemében tervezett, pavilonként megfogalmazott fedett-nyitott piac, mint létesítmény inkább egy intézményesített, falakkal és kapukkal ellátott piactér, mintsem zárt épület. 
Az új piac épületünket egyfajta egységes kubatúraként igyekeztünk megalkotni, ami magába foglalja a különböző funkciókat, épített elemeket, de egységbe is foglalja azokat, nem csak az épített, zárható elemeket, hanem a köztük lévő tereket is.
Alapvetően elmondható, hogy a teljes beruházási folyamatnál fontos szempontként kezeljük és visszük végig azt a szemléletet, hogy egy gazdaságosan megépíthető és üzemeltethető piacot valósítsunk meg, ami ugyanakkor egyedi karakterrel rendelkezik, reprezentálja építésének korát, valamint Kiskőrös városának hangulatát is visszatükrözi.

A Kiskőrös városi piac I. – megvalósult – üteme:

Az átalakítással, bővítéssel kialakított csarnoképületben kerültek kialakításra az úgynevezett „kofapultos" árusításra alkalmas területek, valamint a későbbiekben meghatározandó - üzemeltető által bérbe adandó - funkciójú üzlet és eladó helyiségek. A földszinten a vásárlók az üzletetekben dolgozók és a piaci alkalmazottak részére külön-külön kerültek kialakításra vizesblokk helyiségek.
A meglévő épület emeleti részén kerültek elhelyezésre a piac üzemeléséhez, működéséhez szükséges irodák. Az irodákban dolgozók részére külön vizesblokkokat alakítottunk ki az emeleti részen.
Az ingatlan hátsó részén helyeztük el a hulladáktároló épületet egy hulladék udvar kialakításával. A hulladék tárolóban helyezzük el a piac üzemelése során keletkező hulladékot elsősorban konténeres hulladék tárolókban és innen kerül majd elszállításra. A hulladéktároló elhelyezését a piac kereskedelmi, vásárlók által látogatott területtől minél messzebb kívántuk megoldani.
A piac területe zárt területként kezelendő, kerítéssel, kapukkal határolt és el kell rajta helyezni szelektív gyűjtésre alkalmas szeméttárolókat is.

[bookmark: _GoBack]A Kiskőrös városi piac II. ütemének funkciónális ismertetése:

A meglévő épület emeleti részén kettő lifttel és kettő – le és fel mozgó – mozgólépcsős megközelítéssel egy „egyterű” üzletteret kívánunk kialakítani. A vásárlók részére önálló vizesblokkot tervezünk kialakítani az emeleti részen.
A külön álló, úgynevezett fedett-nyitott piacépületben csak „kofapultos" árusítára alkalmas módon kerülnek kialakításra a helyiségek. A fedett-nyitott épület alaprajzi kialakítását és a telken történő elhelyezését az építtetői igények, az építésügyi előírások, valamint a telek tájolása és formája határozta meg. Az épület végleges formája és funkcionális felépítése tervező és építtető közötti konzultációk eredményeként jött létre a tervezési folyamat során.
A fedett-nyitott piacépületben is elhelyezésre kerül egy vizesblokk csoport. A két épületet egy acélszerkezetű fedett átjáróval kötjük össze. Az átjáró fedetten biztosítja a vásárlók részére az épületek közötti közlekedést és alkalmas nagyobb gépjárművek áthaladására is.
Az ingatlan hátsó részén tervezzük elhelyezni a – régi piacterülethez hasonló kialakítású – fedés nélküli, úgynevezett szabadtéri kereskedelmi területet az I. ütemben kialakított hulladáktároló épülettel, illetve hulladék udvarral összhangban. 
Az épületek ilyen módon történő elhelyezésével eleget teszünk a Piac tér teljes kialakításának, mellyel az utca képet is formáljuk és hosszú távon jól működő városi piacteret, több funkciójú kereskedelmi területet sikerült kialakítanunk.
Térburkolatokat a zárt és nyitott építmények közötti gyalogos közlekedés útjain és a nyitott építmények területén kell megvalósítani. A II. ütem megvalósítását megelőzően a közlekedési kapcsolatok vizsgálata is szükséges (áru be- és kiszállítás, parkolás, gyalogos közlekedés stb.) a közterületek irányából.

